**Zmluva o dielo č. MAGTS\_\_\_\_\_\_\_\_\_\_\_\_\_\_\_**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov a  na základe výsledku verejného obstarávania postupom podľa § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení

na zhotovenie diela – zhotovenie projektovej dokumentácie a výkon odborného autorského dohľadu na stavbu **„Priebežný chodník a priechod pre chodcov na križovatke ulíc Slovanské nábrežie a K Zlatému rohu – PD“** v MČ Devín

(ďalej len „**zmluva**“)

**Čl. I**

#### Zmluvné strany

* 1. **OBJEDNÁVATEĽ:** **Hlavné mesto Slovenskej republiky Bratislava**

Sídlo: Primaciálne námestie 1, 814 99 Bratislava

IČO: 00 603 481

DIČ: 2020372596

IČ DPH: SK2020372596

BIC: CEKOSKBX

IBAN: SK37 7500 0000 0000 2582 9413

Štatutárny zástupca Ing. arch. Matúš Vallo

Zastúpený: Ing. Igor Just, riaditeľ sekcie výstavby v zmysle Podpisového

poriadku účinného ku dňu podpisu tejto Zmluvy

Telefón: 02/593 56 700

E-mail: [sekciavystavby@bratislava.sk](mailto:xxx@bratislava.sk)

Miesto dodania: Záporožská 5, 852 92 Bratislava

(ďalej len „**objednávateľ**“)

* 1. **ZHOTOVITEĽ:** **[•]**

Sídlo: **[•]**  
**[•]**

Právna forma: **[•]**

Zapísaná: Obchodný register, Okresný súd **[•]**,

Oddiel: **[•]**, vložka č. **[•]**, dňa **[•]**

Štatutárny zástupca: **[•]**, **[•]**

Osoby oprávnené konať

* vo veciach zmluvných: **[•]**, **[•]**
* vo veciach technických: **[•]**, **[•]**

IČO: **[•]**

DIČ: **[•]**

IČ DPH: **[•]**

BIC: **[•]**

IBAN: **[•]**

Telefón: **[•]**

E-mail: **[•]**@**[•]**

(ďalej len „**zhotoviteľ**“)

(objednávateľ a zhotoviteľ ďalej spolu aj ako „**zmluvné strany**“ alebo jednotlivo ako „**zmluvná strana**“)

**Čl. II**

**Východiskové podklady a údaje**

* 1. Podkladom pre uzavretie tejto zmluvy je ponuka zhotoviteľa na zhotovenie diela – zhotovenie projektovej dokumentácie a výkon odborného autorského dohľadu na stavbu uvedenú v bode 2.2. Rozsah predmetu zákazky je daný súťažnými podkladmi podľa zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „**zákon o verejnom obstarávaní**“), ktoré poskytol objednávateľ zhotoviteľovi na spracovanie ponuky.
  2. Východiskové údaje:
     1. Názov: Projektová dokumentácia pre stavbu „Priebežný chodník a priechod pre chodcov na križovatke ulíc Slovanské nábrežie a K zlatému rohu“
     2. Miesto stavby: MČ Devín
     3. Stavebník: Hlavné mesto SR Bratislava

Primaciálne nám. 1, 814 99 Bratislava

(ďalej len „**stavba**“)

* 1. Identifikácia pozemkov: Špecifikácia územia v súťažných podmienkach

**Čl. III**

#### Predmet zmluvy

1. Predmetom zmluvy je záväzok zhotoviteľa zhotoviť pre objednávateľa dielo, ktoré je špecifikované v prílohe č.1 a prílohe č. 5 tejto zmluvy, toto dielo mu odovzdať a udeliť objednávateľovi súhlas na jeho používanie v súlade s touto zmluvou a s odbornou starostlivosťou vykonať všetky zmluvne dojednané činnosti. Objednávateľ sa zaväzuje riadne a včas zhotovené dielo od zhotoviteľa prevziať a zaplatiť zhotoviteľovi dohodnutú cenu za dielo špecifikovanú v prílohe č. 3 tejto zmluvy.
2. Zhotoviteľ sa zaväzuje, že vo vlastnom mene, na vlastnú zodpovednosť, na vlastné náklady, s odbornou starostlivosťou, riadne a včas dodá dielo, ktorého zhotovenie je predmetom tejto zmluvy, a ktoré bude spĺňať všetky požiadavky uvedené v prílohe č. 1, prílohe č. 2 a prílohe č. 5 tejto zmluvy. Dielom sa na účely tejto zmluvy rozumie:
3. **vypracovanie projektovej dokumentácie** na stavbu s obsahom a v rozsahu podľa prílohy č. 1 a prílohy č. 5 tejto zmluvy,
4. **vykonávanie občasného** **odborného autorského dohľadu** (ďalej len „OAD“) počas realizácie stavby s obsahom a v rozsahu podľa prílohy č. 2 zmluvy.

(plnenia podľa bodu a) a bodu b) sú ďalej spoločne označené ako „**dielo**“).

1. Dielo je vykonané jeho riadnym vypracovaním a odovzdaním objednávateľovi v termínoch podľa prílohy č. 4. Zhotoviteľ sa zaväzuje pri plnení predmetu zmluvy postupovať s odbornou starostlivosťou, podľa všeobecne záväzných právnych predpisov, platných technických noriem vzťahujúcich sa na dielo (STN a EN), podľa podmienok tejto zmluvy a jej príloh, súťažných podkladov, v súlade s platným územným plánom, riadiť sa pokynmi objednávateľa, dohodami oprávnených zástupcov zmluvných strán, rozhodnutiami a vyjadreniami orgánov a organizácií a účastníkov územného a stavebného konania a:
2. **projektová dokumentácia:** sa považuje za vypracovanú  jej riadnym odovzdaním v termínoch podľa tejto zmluvy bez akýchkoľvek vád a udelením súhlasu zhotoviteľa na ich používanie objednávateľom podľa Čl. IX tejto zmluvy bez obmedzenia;
3. **občasný odborný autorský dohľad** jeho riadnym vykonaním.
4. Objednávateľ sa zaväzuje zhotovené a vykonané dielo od zhotoviteľa riadne a včas prevziať a zaplatiť zhotoviteľovi dohodnutú cenu za jeho zhotovenie a vykonanie spôsobom a v termínoch podľa prílohy č. 4 tejto zmluvy.

**Čl. IV**

#### Termíny a miesto plnenia

* 1. Zhotoviteľ sa zaväzuje, že riadne vypracuje, vykoná a odovzdá dielo v termínoch podľa prílohy č. 4.
  2. Miestom odovzdania projektovej dokumentácie podľa prílohy č. 1 a prílohy č. 5 je vysunuté pracovisko objednávateľa na adrese Záporožská 5, 852 92 Bratislava. Miestom vykonávania OAD podľa prílohy č. 2 je stavenisko určené na realizáciu stavby.
  3. Termíny plnenia diela

1. podľa bodu 1 prílohy č. 4 tejto zmluvy sa považujú za dodržané, v prípade že:

- zhotoviteľ predloží objednávateľovi na pripomienkovanie koncept konkrétneho stupňa projektovej dokumentácie (textovú časť s príslušnou výkresovou dokumentáciou), ktoré bude obsahovať všetky pripomienky dotknutých subjektov po predbežnom prerokovaní projektovej dokumentácie, ako aj pripomienky, stanoviská a vyjadrenia dotknutých orgánov v jednotlivých štádiách povoľovania stavby (ak už budú k dispozícii) a to všetko najneskôr 14 kalendárnych dní pred termínom jej odovzdania zhotoviteľovi na dobu najmenej 5 pracovných dní, a následne

- zhotoviteľ písomne vyzve objednávateľa na prevzatie prerokovaného, dôvodné a odsúhlasené pripomienky obsahujúceho a riadne vypracovaného stupňa projektovej dokumentácie podľa tejto zmluvy najneskôr 3 pracovné dni pred uplynutím konkrétneho termínu plnenia, a

- zároveň sa prevzatie konkrétneho stupňa projektovej dokumentácie uskutoční najneskôr v posledný deň konkrétneho termínu plnenia a vypracovaný stupeň projektovej dokumentácie bude bez akýchkoľvek vád a nedorobkov a pred prevzatím bude skontrolovaný zo strany oprávneného zástupcu objednávateľa (vykonanie takejto kontroly nezbavuje objednávateľa žiadnych práv voči zhotoviteľovi); Pri odovzdaní a prevzatí riadne vypracovaného stupňa projektovej dokumentácie potvrdí poverený stavebno-technický dozor objednávateľa jeho prevzatie písomným potvrdením súpisu odovzdanej projektovej dokumentácie. Písomný súpis projektovej dokumentácie bude vyhotovený v dvoch rovnopisoch, po jednom pre každú zmluvnú stranu;

1. podľa bodu 2 prílohy č. 4 sa považujú za dodržané riadnym vykonaním OAD podľa tejto zmluvy, príslušných všeobecne záväzných právnych predpisov a platných technických noriem (STN a EN) a vykonanie OAD potvrdí stavebno-technický dozor objednávateľa na výkaze skutočne vykonaných hodín OAD.
   1. Požiadavky alebo pripomienky objednávateľa na dopracovanie, prepracovanie a/alebo úpravy takejto príslušnej časti diela, ktoré vznikli ako dôsledok nesplnenia pokynov objednávateľa udelených zhotoviteľovi alebo sú výsledkom vadného plnenia diela zhotoviteľom alebo vznikli ako dôsledok porušenia povinností zhotoviteľa zabezpečiť zapracovanie všetkých pripomienok uvedených v úradných rozhodnutiach a povoleniach, ako aj požiadavkách, stanoviskách, vyjadreniach, a námietkach orgánov štátnej správy, samosprávy, správcov jednotlivých inžinierskych sietí a iných dotknutých osôb, musia byť zhotoviteľom odstránené na jeho náklady najneskôr do termínu uvedeného v prílohe č. 4 tejto zmluvy na odovzdanie príslušnej časti diela.
   2. Zhotoviteľ je povinný do 7 kalendárnych dní od podpísania tejto zmluvy zvolať vstupný výrobný výbor za účasti oboch zmluvných strán, na ktorom si zmluvné strany v písomnej forme dohodnú termíny zasadnutí výrobných výborov, na ktorých bude zhotoviteľ informovať objednávateľa o stave rozpracovanosti diela. Zo zasadnutia vstupného výrobného výboru a ďalších výrobných výborov vyhotoví zhotoviteľ písomný záznam, ktorý obratom odovzdá alebo písomne odošle objednávateľovi. V prípade vzniku potreby zvolania mimoriadneho výrobného výboru nad rámec termínov zasadnutí výrobných výborov podľa prvej vety, je ktorákoľvek zo zmluvných strán oprávnená písomnou výzvou doručenou druhej zmluvnej strane poštou najmenej 5 pracovných dní pred navrhnutým termínom výrobného výboru zvolať výrobný výbor. Vyzvaná zmluvná strana je povinná sa takéhoto výrobného výboru zúčastniť, alebo písomne poštou bezodkladne ospravedlniť svoju neúčasť s uvedením objektívnych dôvodov brániacich jej v účasti a navrhnutím nového termínu výrobného výboru rovnako za dodržania podmienky doručenia oznámenia 5 pracovných dní pred navrhnutým termínom.
   3. Zhotoviteľ nie je v omeškaní s odovzdaním diela, ak realizácia diela nemohla byť začatá a/alebo musela byť prerušená z dôvodov, ktoré objektívne alebo podľa platnej legislatívy neumožňujú realizáciu diela. Zhotoviteľ nie je v omeškaní s odovzdaním diela, ak omeškanie bolo spôsobené v dôsledku vyššej moci spočívajúcej v mimoriadnej, nepredvídateľnej, neodvrátiteľnej alebo zhotoviteľom nezavinenej udalosti (živelná udalosť, občianske nepokoje, vojna, pandémia, a pod.). Zhotoviteľ je o takejto nemožnosti realizácie diela povinný písomne informovať objednávateľa najneskôr v najbližší pracovný deň nasledujúci po tom, čo sa o vzniku takejto udalosti dozvedel a riadne takúto nemožnosť realizácie objednávateľovi zdôvodniť. Zmluvné strany sa v takomto prípade zaväzujú písomne sa dohodnúť v tejto súvislosti na primeranej zmene tejto zmluvy.
   4. Pokiaľ bude realizácia diela oneskorene začatá a/alebo prerušená z dôvodov mimo vôle a/alebo mimo vplyvu a/alebo bez zavinenia zhotoviteľa a zhotoviteľom riadne preukázaná, môže zhotoviteľ písomným návrhom dodatku k zmluve doručeným poštou požiadať objednávateľa o zmenu termínu dokončenia plnenia, a to v súlade s ustanoveniami § 18 zákona o verejnom obstarávaní.
   5. Ak zhotoviteľ dokončí dielo v rozsahu a za podmienok dohodnutých v tejto zmluve skôr, než sú termíny uvedené v prílohe č. 4 tejto zmluvy a pripraví ho na odovzdanie, objednávateľ je oprávnený, nie však povinný, riadne dokončené dielo prevziať aj v skoršom ponúknutom termíne.
   6. Zhotoviteľ je povinný písomne poštou informovať objednávateľa o vzniku akejkoľvek udalosti majúcej vplyv na realizáciu diela alebo ktorejkoľvek jeho časti a to do 24 hodín pracovného dňa od momentu, kedy sa o nej zhotoviteľ dozvedel. V prípade, ak zhotoviteľ túto povinnosť nesplní, nie je oprávnený sa voči objednávateľovi domáhať týchto udalostí, ako okolností vylučujúcich jeho omeškanie s riadnym zhotovením diela v dohodnutom termíne.

**Čl. V**

#### Cena za dielo

* 1. Cena za zhotovenie diela v rozsahu Čl. III, za podmienok tejto zmluvy je stanovená podľa § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je záväzná. Cena je uvedená v eurách. Nárok na cenu za zhotovenie diela vzniká zhotoviteľovi za predpokladu riadneho a včasného zhotovenia diela podľa tejto zmluvy. Zhotoviteľ uzavretím tejto zmluvy potvrdzuje, že cena za zhotovenie diela je s ohľadom na všetky okolnosti zhotovenia diela a jeho rozsah primeraná.
  2. Cena predmetu zmluvy predstavuje:

Cena bez DPH ............................... €

20% DPH ............................... €

**Cena celkom vrátane DPH ............................... €**

Slovom: ................................................................................................................. eur,

Podrobná špecifikácia ceny jednotlivých častí diela tvorí **prílohu č. 3** „Cena projektových prác a služieb“.

* 1. Pre odstránenie akýchkoľvek pochybností zmluvné strany potvrdzujú, že pokiaľ táto zmluva výslovne neustanovuje inak:
     1. zhotoviteľ uhradí všetky výdavky, náklady a poplatky nevyhnutné na plnenie predmetu tejto zmluvy v zmysle čl. III tejto zmluvy;
     2. na cenu za dielo a ktorúkoľvek jej časť nemá vplyv inflácia, zmena vstupných nákladov, zmena výmenných kurzov iných mien voči euro, ani žiadne iné okolnosti.
  2. Zmluvné strany berú na vedomie, že v cene diela sú zahrnuté všetky náklady na riadne zhotovenie diela a primeraný zisk zhotoviteľa, vrátane nákladov za všetky činnosti, doklady a dokumenty požadované podľa tejto zmluvy. V dohodnutej cene sú obsiahnuté aj všetky prípravné a vedľajšie úkony a činnosti zhotoviteľa, ktoré sú potrebné pre riadne vykonanie diela.
  3. Všetky zmeny a výkony požadované objednávateľom nad rámec predmetu zmluvy budú riešené písomnými očíslovanými dodatkami k tejto zmluve po vzájomnej dohode zmluvných strán a po odsúhlasení príslušného počtu hodín a jednotkových cien resp. hodinových sadzieb z tejto zmluvy objednávateľom postupom v súlade s § 18 zákona o verejnom obstarávaní. Objednávateľ sa zaväzuje zaplatiť primerane zvýšenú cenu za všetky zmeny a výkony ním požadované nad rámec predmetu tejto zmluvy.
  4. Ak sa objednávateľ po uzavretí tejto zmluvy rozhodne pre obmedzenie rozsahu diela, je zhotoviteľ povinný takúto zmenu rozsahu diela bez námietok prijať. Objednávateľ je v takomto prípade povinný zaplatiť len cenu primerane zníženú o množstvo nerealizovaných merných jednotiek. Ak sa týmto spôsobom dohodnú na rozšírení diela, je objednávateľ povinný zaplatiť cenu primerane zvýšenú, pričom takéto zmeny ustanovení zmluvy je možné realizovať len na základe písomného dodatku k zmluve v súlade s ustanoveniami § 18 zákona o verejnom obstarávaní .
  5. V prípade, že sa zmluvné strany dohodnú na odovzdaní rozpracovanej projektovej dokumentácie, bude jej skutočne vykonaný obsah a rozsah písomne vyšpecifikovaný a na základe tejto písomnej špecifikácie a po vzájomnom odsúhlasení obidvoma zmluvnými stranami bude určená primeraná cena za takto vypracovanú a odovzdanú projektovú dokumentáciu.

**Čl. VI**

**Platobné podmienky**

6.1 Zmluvné strany sa dohodli, že úhrada ceny za dielo bude uskutočňovaná priebežne, na základe fakturácie skutočne zhotovených a objednávateľom prevzatých častí diela podľa Článku VI bodu 6.3 zmluvy.

6.2 Zmluvné strany sa dohodli a Kupujúci súhlasí, aby Predávajúci v zmysle § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov účtoval Odmenu resp. iný nárok podľa tejto Zmluvy elektronickou faktúrou a Predávajúci bude vystavovať a zasielať Kupujúcemu elektronickú faktúru na zaplatenie Odmeny alebo iných nárokov podľa tejto Zmluvy. Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v papierovej forme a je riadnym daňovým dokladom. Pre vylúčenie pochybnosti platí, že Predávajúci nie je povinný elektronickú faktúru podpísať zaručeným elektronickým podpisom podľa osobitného predpisu. V prípade zasielania elektronickej faktúry Predávajúci nebude zasielať Kupujúcemu v papierovej podobe ani prílohy, ktoré sú súčasťou elektronickej faktúry. Predávajúci bude doručovať Kupujúcemu elektronickú faktúru formou elektronickej pošty, a to na určenú e-mailovú adresu: efaktura@bratislava.sk , resp. inú e-mailovú adresu neskôr písomne oznámenú Predávajúcemu najmenej 5 pracovných dni pred účinnosťou tejto zmeny, ako dokument PDF (s príponou \*.pdf). Kupujúci vyhlasuje, že má prístup k určenej e-mailovej adrese, a že si je vedomý skutočnosti, že údaje sprístupnené mu v elektronickej faktúre doručenej mu na určenú e-mailovú adresu sú dôverné informácie, ktoré je každá zmluvná strana povinná utajovať, okrem prípadov, v ktorých je ich sprístupnenie tretej osobe vyžadované platnými právnymi predpismi. Elektronická faktúra sa považuje za doručenú najneskôr v prvý pracovný deň nasledujúci po dni jej preukázateľného odoslania Kupujúcemu prostredníctvom elektronickej pošty na určenú e-mailovú adresu, pričom splatnosť elektronickej faktúry je 30 kalendárnych dní od jej doručenia. Kupujúci sa zaväzuje bez zbytočného odkladu, najneskôr však do 2 pracovných dní, oznámiť Predávajúcemu, ak mu elektronická faktúra nebola doručená v deň, v ktorý mu obvykle v predchádzajúcich mesiacoch bola doručená alebo v posledný deň lehoty, v ktorej mu mala byť podľa Zmluvy doručená.

6.3 Zhotoviteľ vystaví a formou elektronickej faktúry odošle objednávateľovi faktúru za každú zhotovenú a dodanú časť diela v dvoch rovnopisoch takto:

6.3.1 faktúru vo výške ceny za dielo, vystaví dodávateľ v zmysle prílohy č. 3 „Cena projektových prác a služieb“. a to po zhotovení a riadnom odovzdaní a prevzatí príslušného stupňa projektovej dokumentácie zo strany objednávateľa podpísaním zápisu o odovzdaní a prevzatí príslušného stupňa projektovej dokumentácie.

6.3.2 Faktúru za výkon OAD po ukončení výstavby a to podľa počtu a náročnosti zadefinovaných odpracovaných a stavebno-technickým dozorom objednávateľa potvrdených hodín v rámci dohodnutého rozsahu OAD.

6.4 Podkladom pre vystavenie konkrétnej faktúry a súčasne jej prílohou bude:

(a) pri prevzatí jednotlivých stupňov projektovej dokumentácie zhotoviteľom vypracovaný súpis odovzdanej projektovej dokumentácie potvrdený povereným stavebno-technickým dozorom objednávateľa (podľa Čl. IV bod 4.3 písm. a) tejto zmluvy),

(b) po vykonaní OAD zhotoviteľom vypracovaný výkaz skutočne vykonaných hodín OAD potvrdený stavebno-technickým dozorom objednávateľa, ktorý bude prílohou faktúry za OAD.

6.5 V prípade, že stavebno-technický dozor objednávateľa odmietne potvrdiť zhotoviteľom vypracovaný súpis odovzdanej časti projektovej dokumentácie, odovzdaného stupňa projektovej dokumentácie alebo výkaz skutočne vykonaných hodín OAD, uvedie dôvody odmietnutia a oboznámi s nimi zhotoviteľa.

6.6 Faktúry musia mať všetky náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, vrátane uvedenia názvu stavby, čísla stavby podľa Čl. II bod 2.3.2 a príslušnej prílohy podľa Čl. VI bod 6.4 tejto zmluvy.

6.7 V prípade, že faktúra nebude obsahovať náležitosti uvedené v zmysle Článku VI bodu 6.6 tejto zmluvy a/alebo bude obsahovať nesprávne údaje, objednávateľ je oprávnený vrátiť ju zhotoviteľovi na opravu/doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

6.8 Zhotoviteľ nie je oprávnený požadovať od objednávateľa akékoľvek zálohové platby alebo preddavky na cenu za dielo alebo na prípadné práce naviac požadované objednávateľom podľa Článku V bodu 5.5 zmluvy.

6.9 Objednávateľ je oprávnený kedykoľvek jednostranne započítať voči splatným pohľadávkam zhotoviteľa splatné pohľadávky, ktoré má voči zhotoviteľovi podľa tejto zmluvy objednávateľ a to najmä ale nielen z dôvodu uplatnenia nároku na zmluvné pokuty, úroky z omeškania alebo škodu. Zhotoviteľ nie je oprávnený započítať voči pohľadávkam objednávateľa žiadne svoje pohľadávky, ktoré má voči objednávateľovi.

6.10 Zmluvné strany sa dohodli, že platby podľa tejto zmluvy sa považujú za vykonané riadne a včas, ak boli najneskôr v posledný deň splatnosti pripísané na účet oprávnenej zmluvnej strany v plnej výške. V prípade, ak zhotoviteľ zmení počas účinnosti tejto zmluvy číslo bankového účtu a o tomto riadne neinformuje objednávateľa, záväzok objednávateľa sa považuje za splnený bez ohľadu na to, či budú finančné prostriedky pripísané na účet zhotoviteľa.

**Čl. VII**

**Ďalšie podmienky vykonania diela**

1. Zhotoviteľ vyhlasuje, že je oprávnený a odborne spôsobilý vykonávať všetky činnosti, ktoré sú predmetom tejto zmluvy a pre tieto činnosti a na vyhotovenie dohodnutého diela je v plnom rozsahu náležite kvalifikovaný.
2. Zhotoviteľ vyhlasuje, že je oboznámený so všetkými skutočnosťami dôležitými pre úspešné a riadne vykonanie všetkých zmluvne dohodnutých činností a so všetkými podkladmi potrebnými pre riadne zhotovenie a odovzdanie diela.
3. Zhotoviteľ vyhlasuje, že je schopný dielo zhotoviť riadne a včas podľa podmienok tejto zmluvy. Zhotoviteľ potvrdzuje, že riadne a detailne skontroloval všetky dokumenty, podklady odovzdané mu objednávateľom alebo tvoriace prílohy tejto zmluvy a tieto vyhodnocuje ako dostatočné na riadne zhotovenie diela.
4. Objednávateľ sa zaväzuje, že počas vypracovávania projektovej dokumentácie poskytne zhotoviteľovi v nevyhnutnom rozsahu potrebné spolupôsobenie spočívajúce najmä v odovzdaní doplňujúcich údajov, upresnení podkladov, vyjadrení a stanovísk objednávateľa, ktorého potreba vznikne v priebehu plnenia zmluvy. Toto spolupôsobenie poskytne zhotoviteľovi bezodkladne, najneskôr však do 7 dní od jeho písomného vyžiadania. V osobitných prípadoch je možné obojstranne dohodnúť individuálny termín.
5. Zhotoviteľ sa zaväzuje pravidelne informovať objednávateľa o stave rozpracovanej dokumentácie na zasadnutiach ­výrobných výboroch, ktoré je zhotoviteľ povinný organizovať podľa dohody o termínoch zasadnutí výrobných výborov podľa Čl. IV bod 4.5 zmluvy.
6. Zhotoviteľ sa zaväzuje, že dopracuje pripomienky z prerokovania projektovej dokumentácie s dotknutými subjektmi v termíne uvedenom v prílohe č. 4 zmluvy a dodrží tak aj termíny plnenia predmetu zmluvy.
7. Zmluvné strany sa zaväzujú zúčastniť všetkých rokovaní potrebných v rámci spracovania jednotlivých stupňov projektovej dokumentácie.
8. Zhotoviteľ predloží objednávateľovi doklad o poistení profesijnej zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov, a to na výšku najmenej 500 000,00 EUR. Doklad o poistení profesijnej zodpovednosti za škodu spôsobenú pri výkone profesie tvorí **prílohu č. 6** zmluvy. Zhotoviteľ sa zaväzuje udržiavať poistenie v platnosti v dohodnutej výške po celú dobu trvania tejto zmluvy. Porušenie uvedenej povinnosti sa považuje za závažné porušenie tejto zmluvy.
9. Zhotoviteľ sa zaväzuje, že v prípade objednávateľom predložených žiadostí záujemcov o vysvetlenie súťažných podkladov (projektovej dokumentácie, výkazu výmer) zašle odpovede na požadované otázky bezodkladne, najneskôr do 5 pracovných dní, tak, aby ich verejný obstarávateľ mohol preukázateľne oznámiť všetkým záujemcom podľa § 48 zákona o verejnom obstarávaní. Zhotoviteľ sa zaväzuje poskytnúť Objednávateľovi všetku súčinnosť potrebnú v súvislosti s obstarávaním prác a dodávok na zhotovenie stavby vrátane podávania vysvetlení, upresnení, potrebných podkladov súvisiacich s projektom a pod., pričom cena za takúto činnosť je zahrnutá v celkovej cene diela.
10. Zhotoviteľ je povinný plniť predmet zmluvy najmä vlastnými kapacitami. Zhotoviteľ použije na zhotovenie diela iba odborne kvalifikovaný personál, a to v kapacite dostačujúcej na riadne a včasné splnenie jeho povinností podľa tejto zmluvy. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má zhotoviteľ rovnakú zodpovednosť, ako keby dielo vykonával sám. Zhotoviteľ, ako aj každý jeho subdodávateľ sa zaväzuje, že sa v budúcnosti zdrží akéhokoľvek konania, ktoré by mohlo byť označené ako konflikt záujmov, najmä že sa nezúčastní žiadneho verejného obstarávania nadväzujúceho na predmet tejto zmluvy , a to v pozícii uchádzača, subdodávateľa uchádzača, inej osoby, člena skupiny dodávateľov a pod.
11. Zhotoviteľ je povinný podľa § 41 ods. 3 zákona o verejnom obstarávaní najneskôr v deň uzavretia tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Údaje o subdodávateľoch zhotoviteľa, ktorí sa budú podieľať na zhotovení diela, tvoria **prílohu č. 7** zmluvy. Zhotoviteľ je zároveň povinný písomne oznámiť akúkoľvek zmenu údajov o subdodávateľovi v lehote najneskôr do 48 hodín od okamihu, keď sa o tejto zmene zhotoviteľ dozvedel a to poštou na adresu objednávateľa, pričom zmluvné strany sa výslovne dohodli, že na zmenu údajov o subdodávateľovi nie je potrebné uzatvoriť dodatok k tejto zmluve.
12. Počas trvania zmluvy je zhotoviteľ oprávnený zmeniť subdodávateľa uvedeného v  prílohe č. 7 k tejto zmluve výlučne na základe predchádzajúceho písomného súhlasu udeleného objednávateľom a následne uzavretého dodatku k tejto zmluve. Zmenou subdodávateľa nie je dotknutá zodpovednosť zhotoviteľa za plnenie zmluvy.
13. Navrhovaný subdodávateľ musí spĺňať aj všetky zákonné požiadavky a to aj vo vzťahu k zákonu o verejnom obstarávaní a zákonu č. 315/2016 Z. z. o registri partnerov verejného sektora. V prípade, ak na výkon činnosti časti diela, ktorú subdodávateľ zabezpečuje boli vo verejnom obstarávaní, ktorého výsledkom je táto zmluva, požadované akéhokoľvek oprávnenia, certifikáty alebo iné doklady, je zhotoviteľ objednávateľovi predložiť aj dotknuté doklady, ktorých držiteľom je navrhovaný subdodávateľ.
14. Objednávateľ má právo odmietnuť subdodávateľa doručením písomného oznámenia zhotoviteľovi poštou, v ktorom objednávateľ uvedie rozumný dôvod odmietnutia (dôvodom odmietnutia môže byť napríklad odôvodnene preukázaná zlá skúsenosť so subdodávateľom). Zhotoviteľ sa zaväzuje takéhoto subdodávateľa bez zbytočného odkladu nahradiť novým, ktorý rovnako musí spĺňať všetky podmienky.
15. Zhotoviteľ a jeho subdodávatelia, ktorí - ak majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov - sú povinní na účely poskytnutia riadnej súčinnosti potrebnej na uzavretie zmluvy a počas trvania zmluvy byť zapísaní v registri partnerov verejného sektora.
16. Zhotoviteľ nie je oprávnený previesť akékoľvek záväzky a pohľadávky vyplývajúce z tejto zmluvy na tretiu osobu, ako ani práva a povinnosti z nej vyplývajúce zhotoviteľovi.
17. Zmluvné strany sa dohodli, že v prípade vzniku sporu medzi zmluvnými stranami počas plnenia tejto zmluvy nie je zhotoviteľ oprávnený svojvoľne jednostranne prerušiť alebo zastaviť výkon činností podľa tejto zmluvy. V prípade, že tak zhotoviteľ urobí, je povinný znášať všetky škody, ktoré jeho konaním resp. opomenutím konania, na ktoré sa v zmluve zaviazal objednávateľovi vzniknú.
18. Zhotoviteľ sa zaväzuje vyhotoviť projektovú dokumentáciu v súlade s § 42 ods. 3 zákona o verejnom obstarávaní to jest bez odkazu na konkrétneho výrobcu, výrobného postupu, obchodného označenia, patentu, typu, oblasti alebo miesta pôvodu alebo výroby ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky podľa dostatočne presne a zrozumiteľne, a takýto odkaz musí byť doplnený slovami „alebo ekvivalentný“ s určením požadovaných minimálnych technických štandardov.
19. Zhotoviteľ sa zaväzuje realizovať plnenie tejto zmluvy osobou, ktorou preukazoval splnenie podmienky účasti v zmysle § 34 ods. 1 písm. g) ZVO, a to konkrétne - držiteľom osvedčenia o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov vydaným SKSI kategórie I2 Inžinier pre konštrukcie inžinierskych stavieb, ktorá bude uvedená ako zodpovedná osoba za zhotoviteľa v **prílohe č. 8** tejto zmluvy.
20. Zhotoviteľ nesmie meniť osoby zodpovedné za plnenie zmluvy bez predchádzajúceho písomného súhlasu objednávateľa. V opačnom prípade je objednávateľ oprávnený od zmluvy odstúpiť.
21. Ak je potrebné osobu zodpovednú za plnenie zmluvy nahradiť, nová osoba musí spĺňať všetky požiadavky, ktoré boli na danú pozíciu stanovené vo verejnom obstarávaní. Túto skutočnosť musí preukázať zhotoviteľ. Ak zhotoviteľ nie je schopný zabezpečiť takúto osobu, objednávateľ je oprávnený od zmluvy odstúpiť.
22. Nahradenie osoby zodpovednej za plnenie zmluvy je možné len na základe písomnej odôvodnenej žiadosti zhotoviteľa doručenej Objednávateľovi najmenej 15 (slovom pätnásť) kalendárnych dní pred navrhovaným nástupom novej osoby. Prílohou žiadosti sú doklady preukazujúce splnenie minimálnych požiadaviek, ktoré boli stanovené vo verejnom obstarávaní pre danú pozíciu. Zhotoviteľ je oprávnený realizovať plnenie prostredníctvom novej osoby až odo dňa, ktorý objednávateľ uvedie vo svojom písomnom schválení tejto osoby. Ak objednávateľ neschváli navrhovanú zmenu osoby, písomne oznámi túto skutočnosť zhotoviteľovi a svoje rozhodnutie zdôvodní. Zmluvné strany sa výslovne dohodli, že na zmenu údajov o subdodávateľovi nie je potrebné uzatvoriť dodatok k tejto zmluve.
23. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

**Čl. VIII**

**Register partnerov verejného sektora**

1. V prípade, ak má byť podľa platných právnych predpisov (najmä podľa zákona o RPVS) zhotoviteľ a/alebo akýkoľvek z jeho subdodávateľov podľa tejto zmluvy partnerom verejného sektora, zhotoviteľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto zmluvy zapísaní v registri partnerov verejného sektora. Za dodržiavanie tohto bodu zmluvy subdodávateľmi zodpovedá v plnom rozsahu zhotoviteľ. Porušenie povinnosti zhotoviteľa podľa tohto bodu sa považuje za podstatné porušenie tejto zmluvy. V prípade porušenia povinností podľa tohto bodu zo strany zhotoviteľa a/alebo akéhokoľvek jeho subdodávateľa má objednávateľ právo od tejto zmluvy odstúpiť.
2. Objednávateľ má tiež právo odstúpiť od tejto zmluvy uzatvorenej so zhotoviteľom, ak tento je partnerom verejného sektora, a ak počas trvania zmluvy nastanú nasledovné skutočnosti:

a) nadobudne právoplatnosť rozhodnutie o výmaze zhotoviteľa ako partnera verejného sektora z registra podľa § 12 zákona o RPVS,

b) nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,

c) dôjde k výmazu zhotoviteľa ako partnera verejného sektora na návrh oprávnenej osoby,

d) je zhotoviteľ ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS.

1. Zhotoviteľ je kedykoľvek na žiadosť objednávateľa povinný do 3 pracovných dní predložiť všetky zmluvy so subdodávateľmi zhotoviteľa, a to v každom okamihu realizácie predmetu plnenia tejto zmluvy.
2. Objednávateľ má právo prestať plniť svoje zmluvné povinnosti podľa tejto zmluvy bez toho, aby sa dostal do omeškania, ak počas trvania zmluvy nastanú nasledovné skutočnosti:
3. nie je splnená povinnosť podľa § 11 ods. 2 zákona o RPVS,
4. zhotoviteľ ako partner verejného sektora je v omeškaní so splnením povinnosti podľa § 10 ods. 2 tretej vety zákona o RPVS,
5. v iných v zákone o RPVS stanovených prípadoch.

**Čl. IX**

#### Odovzdanie a prevzatie diela

1. Zhotovené dielo, resp. jednotlivé časti diela, zhotoviteľ riadne protokolárne odovzdá v zmluvou stanovenom termíne objednávateľovi v predpísanom počte vyhotovení v papierovej podobe a súčasne elektronickej verzii, všetko v slovenskom jazyku. Podpísanie zápisu o odovzdaní a prevzatí diela (alebo jej jednotlivých častí) je podmienkou riadneho splnenia povinnosti zhotoviteľa vykonať dielo, a je podmienkou fakturácie ceny diela alebo jej príslušnej časti podľa Článku VI. tejto zmluvy.
2. Papierová forma diela (resp. jeho častí) bude obsahovať všetky potrebné výkresy určené zmluvou a jej prílohami, ktoré budú poskladané na formát A4, budú zabalené v pevnom obale a budú opatrené predpísanou hlavičkou a riadne podpísané a opečiatkované zodpovednými osobami.
3. Elektronická verzia diela (resp. jeho častí) bude vyhotovená na USB nosiči a bude obsahovať kompletné dielo (príslušnú časť diela), pričom jednotlivé súbory budú v editovateľných formátoch - výkresy \*.dwg, technické správy \*.doc/\*.docx, tabuľky \*.xls/\*.xlsx, rozpočty \*.xls/\*.xls. Okrem toho bude elektronická verzia obsahovať výkresovú a textovú časť aj vo formáte \*.pdf.
4. Odovzdanie a prevzatie jednotlivých častí a stupňov projektovej dokumentácie podľa Čl. VI bod 6.3 písm. a) a b) zmluvy sa vykoná po ich dokončení bez vád a nedorobkov. Pre vylúčenie akýchkoľvek pochybností, v prípade ak pri odovzdaní a prevzatí diela bude dielo mať akékoľvek vady, objednávateľ je oprávnený, nie však povinný, prevziať dielo. Odovzdanie a prevzatie častí diela podľa ustanovení Čl. VI bod 6.3 písm. a), b) a c) zmluvy preukazujú písomné, zmluvnými stranami podpísané súpisy vypracované podľa uvedených ustanovení. Tieto súpisy obsahujú aj prípadný zoznam zistených vád a termíny na ich odstránenie. Zhotoviteľ sa takéto vady zaväzuje odstrániť na vlastné náklady a v termíne uvedenom v súpise. V prípade, ak zhotoviteľ reklamovanú vadu v súpise stanovenom termíne neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa.
5. Pre účely včasného a riadneho odovzdania projektovej dokumentácie sa zmluvné strany zaväzujú pri jej prerokovávaní, odsúhlasovaní, odovzdávaní a preberaní postupovať podľa ustanovenia Čl. IV bod. 4.3 písm. a) tejto zmluvy.
6. Objednávateľ neprevezme dielo alebo jeho časť, ak obsahuje podstatné vady brániace jeho riadnemu použitiu. Dielo sa v takomto prípade nepovažuje za odovzdané
7. V prípade predčasného ukončenia zmluvy podľa Čl. XV bod 15.2 zmluvy je zhotoviteľ povinný odovzdať nedokončené dielo spolu so všetkými dokladmi a listinami, ktoré mu objednávateľ poskytol. Zároveň je zhotoviteľ povinný odovzdať objednávateľovi aj tie doklady a listiny, ktoré sa týkajú vykonaných častí diela a vykonaného stupňa projektovej dokumentácie ku dňu ukončenia zmluvy. Pokiaľ je predmetom odovzdania projektová dokumentácia, zhotoviteľ udeľuje objednávateľovi súhlasu na jej používanie podľa Čl. X tejto zmluvy bez obmedzenia.
8. O odovzdaní a prevzatí diela zmluvné strany spíšu zápis o odovzdaní a prevzatí diela, v ktorom zmluvné strany zhodnotia rozsah a kvalitu vykonaných prác. Obsahom zápisu o odovzdaní a prevzatí diela je vyhlásenie objednávateľa, že odovzdanú časť diela preberá alebo vyhlásenie z akých dôvodov odmietol jej prevzatie. Zápis o odovzdaní a prevzatí diela musí byť podpísaný oboma zmluvnými stranami a vyhotovený v dvoch rovnopisoch, tak aby každá zmluvná strana obdržala po jednom vyhotovení.

**Čl. X**

**Udelenie licencie**

1. Súčasne s dodaním diela a/alebo jednotlivej časti diela, ktoré sa považujú za dielo podľa zákona č. 185/2015 Z. z., Autorský zákon v znení neskorších predpisov objednávateľovi, zhotoviteľ udeľuje objednávateľovi súhlas na používanie diela v súlade s touto licenčnou zmluvou. Objednávateľ je oprávnený dielo voľne používať podľa vlastného uváženia, t. j. najmä dielo rozmnožovať, spracúvať, modifikovať, upravovať, opravovať, zverejňovať, publikovať a to sám alebo tiež prostredníctvom akýchkoľvek tretích osôb v akomkoľvek rozsahu. Zhotoviteľ udeľuje týmto objednávateľovi licenciu na dielo v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k dielu podľa § 32 zákona č. 185/2015 Z. z., Autorský zákon v znení neskorších predpisov. Táto licencia je udelená ako výhradná, pričom zmluvné strany sa dohodli, že objednávateľ nie je povinný udelenú licenciu využiť.
2. V prípade, ak zhotoviteľ na vypracovanie diela použije diela tretích osôb a/alebo ich časti, ku ktorým má autorské právo alebo akékoľvek iné právo duševného vlastníctva tretia osoba (ďalej len „**diela tretej osoby**“), zhotoviteľ vyhlasuje, že má právo uvedené diela tretej osoby alebo ich časti použiť. Zhotoviteľ týmto udeľuje objednávateľovi sublicenciu na diela tretej osoby podľa tohto bodu 10.2.. Objednávateľ je oprávnený diela tretej osoby podľa tohto bodu voľne používať podľa vlastného uváženia, t. j. najmä rozmnožovať, spracúvať, modifikovať, upravovať, opravovať, zverejňovať, publikovať a to sám alebo tiež prostredníctvom akýchkoľvek tretích osôb, v akomkoľvek rozsahu. Zhotoviteľ udeľuje týmto objednávateľovi sublicenciu na diela tretej osoby podľa tohto bodu 10.2. v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k dielu tretej osoby podľa § 32 zákona č. 185/2015 Z. z., Autorský zákon. Táto sublicencia je udelená ako výhradná, pričom zmluvné strany sa dohodli, že objednávateľ nie je povinný udelenú licenciu využiť. Zhotoviteľ vyhlasuje, že má právo udeliť sublicenciu na diela tretej osoby v rozsahu, v akom ju udelil objednávateľovi.
3. Zhotoviteľ týmto súhlasí, že objednávateľ je oprávnený udeliť akejkoľvek tretej osobe podľa vlastného uváženia sublicenciu na dielo podľa bodu 10.1. tohto článku a/alebo na diela tretej osoby podľa bodu 10.2. tohto článku v rozsahu udelenej licencie/sublicencie podľa tohto článku. Objednávateľ je oprávnený tiež postúpiť udelenú licenciu podľa bodu 10.1. tohto článku a/alebo sublicenciu podľa bodu 10.2. tohto článku akejkoľvek tretej osobe podľa vlastného uváženia. Udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, objednávateľ nie je povinný informovať zhotoviteľa o osobe postupníka. Zhotoviteľ týmto vyhlasuje, že takéto použitie diela a/alebo diela tretej osoby nie je porušením povinnosti mlčanlivosti podľa tejto zmluvy.
4. Zánik tejto zmluvy a/alebo tejto Licenčnej zmluvy nemá vplyv na trvanie licencií/sublicencií podľa tohto článku zmluvy, pričom licencie/sublicencie podľa tohto článku zmluvy nekončia zánikom zmluvy a/alebo Licenčnej zmluvy a zostávajú platné a účinné. Zánikom objednávateľa prechádzajú práva a povinnosti z licenčnej zmluvy na právneho nástupcu objednávateľa.
5. Zmluvné strany sa týmto dohodli, že zhotoviteľ udeľuje licenciu na dielo a sublicenciu na diela tretej osoby podľa tohto článku zmluvy objednávateľovi bezodplatne.
6. Zhotoviteľ v celom rozsahu zodpovedá, ak používaním diela a/alebo diela tretej osoby v súlade s touto zmluvou objednávateľom, porušuje objednávateľ autorské práva tretích osôb. V prípade porušenia autorských práv tretích osôb je zhotoviteľ povinný uspokojiť nároky tretích osôb za objednávateľa a to vrátane nákladov spojených s právnou ochranou a obranou objednávateľa.
7. Objednávateľ je povinný oznámiť zhotoviteľovi uplatnenie nárokov, z akýchkoľvek práv duševného vlastníctva v súvislosti s touto zmluvou, treťou osobou. Zhotoviteľ je povinný do 5 kalendárnych dní poskytnúť objednávateľovi všetku súčinnosť pri ochrane práv objednávateľa.
8. V prípade, ak bude objednávateľovi na základe právoplatného rozhodnutia súdu alebo akéhokoľvek iného príslušného orgánu zabránené dielo a/alebo dielo tretej osoby používať z dôvodu porušenia autorských práv tretích osôb, zaväzuje sa zhotoviteľ obstarať pre objednávateľa oprávnenie dielo a/alebo dielo tretej osoby ďalej používať, prípadne sa zhotoviteľ zaväzuje vykonať resp. zabezpečiť úpravu diela a/alebo diela tretej osoby tak, aby objednávateľ mohol dielo a/alebo dielo tretej osoby používať a neporušoval pritom autorské práva tretích osôb, a to bezodkladne.

**Čl. XI**

#### Záručná doba a zodpovednosť za vady

1. Zhotoviteľ zodpovedá za to, že dielo je zhotovené podľa podmienok zmluvy, zodpovedá za správnosť, úplnosť a realizovateľnosť vypracovanej projektovej dokumentácie podľa § 46 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a že počas záručnej doby bude mať dielo vlastnosti dohodnuté v tejto zmluve.
2. Zhotoviteľ zodpovedá za vady, ktoré má dielo alebo jeho časť v čase jej odovzdania objednávateľovi a/alebo ktoré sa objavia počas záručnej doby. Za vady, ktoré sa prejavili po uplynutí záručnej doby zodpovedá zhotoviteľ iba vtedy, ak boli spôsobené porušením jeho povinností vyplývajúcich zo všeobecne záväzných právnych predpisov, technických noriem a tejto zmluvy.
3. Zhotoviteľ nezodpovedá za vady projektovej dokumentácie, ktoré boli spôsobené použitím podkladov a vecí poskytnutých objednávateľom alebo nevhodnými pokynmi objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval. Zhotoviteľ je povinný bezodkladne písomne poštou upozorniť objednávateľa na nevhodnosť ním predložených podkladov a vecí, ako aj na nevhodnosť jeho pokynov.
4. Záručná doba začína plynúť odo dňa odovzdania diela alebo jeho časti objednávateľovi a jeho prevzatia objednávateľom a trvá 5 rokov. Záväzky zo záruky prechádzajú aj na prípadného právneho nástupcu zhotoviteľa.
5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou s poštovým doručením zhotoviteľovi.
6. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatného odstránenia vady. V prípade, ak sú vady neodstrániteľné má objednávateľa právo na odstúpenie od tejto zmluvy (alebo od príslušnej časti zmluvy), alebo má právo žiadať primeranú zľavu z ceny diela. Výber a uplatnenie práv objednávateľa zo zodpovednosti zhotoviteľa za vady diela závisí od vôle objednávateľa. Zodpovednosť zhotoviteľa za prípadnú škodu spôsobenú vadou diela nie je uvedenými právami objednávateľa dotknutá.
7. Zhotoviteľ sa zaväzuje odstrániť reklamované vady diela podľa Článku XI bodu 11.5 zmluvy na vlastné náklady bezodkladne, najneskôr však do 5 pracovných dní od doručenia oprávnenej písomnej reklamácie objednávateľa. V prípade, ak zhotoviteľ reklamovanú vadu v stanovenej lehote neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa. Prevzatie projektovej dokumentácie bez vád sa uskutoční písomnou formou za účasti oboch zmluvných strán.
8. Zhotoviteľ zodpovedá v plnom rozsahu za komplexnosť výkazu výmer ktorý predložil, zodpovedá za to, že výkaz výmer predstavuje skutočný rozsah prác potrebných na uskutočnenie stavby a je v plnom rozsahu v súlade s ostatnou predloženou dokumentáciou a to výkresovou časťou, technickou správou a inými časťami projektovej dokumentácie.
9. Zhotoviteľ je povinný bezodkladne informovať objednávateľa o všetkých skutočnostiach, ktoré majú alebo by mohli mať vplyv na zmenu pokynov objednávateľa.
10. Záručná doba neplynie za podmienky, že objednávateľ nemôže dielo používať s ohľadom na jeho vady, ktorých odstránenie uplatnil u zhotoviteľa.

**Čl. XII**

#### Zmluvná pokuta, úroky z omeškania a náhrada škody

* 1. V prípade omeškania zhotoviteľa s odovzdaním diela v zmluvne dohodnutom termíne plnenia podľa Čl. IV tejto zmluvy, objednávateľ je oprávnený požadovať od zhotoviteľa zaplatenie zmluvnej pokuty vo výške 0,1 % z ceny tej časti diela, s ktorou je v omeškaní (bez DPH) a to za každý, aj začatý deň omeškania odovzdania diela alebo jeho príslušnej časti až do jeho prevzatia objednávateľom.
  2. Ak zhotoviteľ neodstráni prípadné vady diela počas záručnej doby v lehote podľa Čl. XI bod 11.7 tejto zmluvy, objednávateľ je oprávnený požadovať od zhotoviteľa zaplatenie zmluvnej pokuty vo výške 100,- eur denne za každú vadu a za každý, aj začatý deň omeškania až do ich riadneho odstránenia.
  3. Objednávateľ je oprávnený požadovať od zhotoviteľa zaplatenie zmluvnej pokuty vo výške 10 % z obstarávacích nákladov projektových prác (celková cena projektových prác dohodnutá v Čl. V bod 5.2 tejto zmluvy) v prípade, ak zvýšenie obstarávacích nákladov realizačných prác stavby presiahne v dôsledku vád a nedostatkov projektu 5%. Zhotoviteľ prednostne zistí možnosť zámeny realizačných prác úpravou projektového riešenia tak, aby nedošlo k zníženiu kvality diela.
  4. V prípade omeškania zmluvnej strany so zaplatením splatnej faktúry zaplatí zmluvná strana v omeškaní úrok z omeškania vo výške podľa § 369a v spojení s § 369 ods. 2 ObZ a podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení neskorších predpisov za každý aj začatý deň omeškania až do jej riadneho zaplatenia.
  5. V prípade, že sa zhotoviteľ nezúčastní rokovania potrebného v rámci spracovania jednotlivých stupňov projektovej dokumentácie podľa bodu 7.7 tejto zmluvy, objednávateľ oprávnený požadovať od zhotoviteľa zaplatenie zmluvnej pokuty vo výške 250,- eur za každé jednotlivé nezúčastnenie sa.
  6. V prípade, že zhotoviteľ nezvolá vstupný výrobný výbor podľa bodu 4.5 tejto zmluvy a/alebo nebude zvolávať zasadnutia výrobných výborov v určených termínoch podľa bodov 4.5 a 7.5, je objednávateľ oprávnený požadovať od zhotoviteľa zaplatenie zmluvnej pokuty za každé jednotlivé porušenie tejto povinnosti.
  7. V prípade že zhotoviteľ na základe objednávateľom predložených žiadostí záujemcov o vysvetlenie súťažných podkladov (projektovej dokumentácie, výkazu výmer) vo verejnom obstarávaní na vykonanie stavebných činností stavby nezašle odpovede na požadované otázky tak, aby ich verejný obstarávateľ mohol preukázateľne oznámiť všetkým záujemcom podľa § 48 zákona o verejnom obstarávaní v termíne podľa bodu 7.9, objednávateľ je oprávnený požadovať od zhotoviteľa zaplatenie zmluvnej pokuty vo výške 250,- eur za každé jednotlivé porušenie tejto povinnosti.
  8. V prípade porušenia povinnosti zhotoviteľa vrátiť veci určené a vykonanie diela, ktoré sú vlastníctvom objednávateľa, objednávateľovi podľa bodu 13.1., objednávateľ oprávnený požadovať od zhotoviteľa zaplatenie zmluvnej pokuty vo výške 100,- eur za každý, aj začatý deň omeškania až do splnenia jeho povinnosti.
  9. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne objednávateľovi nárok na zmluvnú pokutu vo výške 130 % výšky daňovej povinnosti, ktorá takto objednávateľovi vznikla. Túto zmluvnú pokutu je objednávateľ oprávnený započítať s existujúcim alebo budúcim záväzkom voči zhotoviteľovi a to aj z iného existujúceho alebo budúceho zmluvného vzťahu.
  10. V prípade, ak sa ktorékoľvek z vyhlásení zhotoviteľa podľa článku VII. bod. 7.23 tejto zmluvy ukáže ako nepravdivé a objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom zhotoviteľom nelegálne zamestnávaných osôb, (i) je zhotoviteľ povinný zaplatiť objednávateľovi zmluvnú pokutu vo výške sankcie uloženej kontrolným orgánom objednávateľovi a zároveň (ii) objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči zhotoviteľovi aj opakovane.
  11. V prípade uplatňovania si zmluvnej pokuty, úroku z omeškania alebo náhrady škody oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie zmluvy. Takáto faktúra je splatná do 14 dní odo dňa jej poštového doručenia povinnej zmluvnej strane.
  12. Každá zo zmluvných strán zodpovedá druhej zmluvnej strane za všetky škody, ktoré vzniknú druhej zmluvnej strane v dôsledku porušenia jej povinností vyplývajúcich z tejto zmluvy a/alebo z platných právnych predpisov.
  13. Uplatnením zmluvnej pokuty u zhotoviteľa a/alebo zaplatením zmluvnej pokuty zhotoviteľom nie je dotknuté právo objednávateľa uplatňovať u zhotoviteľa v plnom rozsahu náhradu škody spôsobenú porušením povinností zo strany zhotoviteľa, na ktoré sa vzťahuje zmluvná pokuta.
  14. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje zhotoviteľa ďalej plniť povinnosť zabezpečenú zmluvnou pokutou.

**Čl. XIII**

#### Ostatné ustanovenia

* 1. Veci určené na vykonanie diela, ktoré sú vlastníctvom objednávateľa, zhotoviteľ po ich použití najneskôr v deň odovzdania príslušnej časti diela vráti objednávateľovi.
  2. Zhotoviteľ sa zaväzuje zabezpečiť priebežnú archiváciu všetkej dokumentácie týkajúcej sa jednotlivých častí diela (projektovej dokumentácie, výkresov, spisov a potrebnej dokumentácie) po obdobie zhotovovania diela, pričom túto dokumentáciu odovzdá zhotoviteľ objednávateľovi najneskôr súčasne s odovzdaním príslušných častí diela v termínoch uvedených v zmluve, v prípade že objednávateľ neurčí inak (napr. objednávateľ požiada o skoršie odovzdanie dokumentácie).
  3. V prípade, ak zhotoviteľ prevezme od objednávateľa alebo v jeho mene od tretej osoby akékoľvek podklady, veci alebo dokumenty, je povinný tieto pre potreby objednávateľa riadne uschovať po dobu zhotovovania diela. Najneskôr pri ukončení a odovzdaní celého diela je zhotoviteľ povinný tieto podklady, veci a doklady odovzdať objednávateľovi. Zhotoviteľ zodpovedá za všetku škodu, ktorá vznikne na vyššie uvedených podkladoch, veciach alebo dokumentoch ním prevzatých počas zhotovovania diela.
  4. Vlastnícke právo a zodpovednosť za nebezpečenstvo škody na zhotovenej veci prechádza na objednávateľa prevzatím stupňa projektovej dokumentácie objednávateľom.
  5. Každý, kto sa zúčastní na príprave a vyhotovení dokumentácie súťažných podkladov pre verejné obstarávanie je povinný podľa zákona o verejnom obstarávaní zachovávať mlčanlivosť o ich obsahu až do dňa, keď sa poskytnú uchádzačom alebo záujemcom. O tejto skutočnosti zhotoviteľ poskytne objednávateľovi (verejnému obstarávateľovi) pri odovzdaní tejto zákazky písomné vyhlásenie spracovateľov projektovej dokumentácie o nestrannosti a dôvernosti spracovávaných informácií.

**Čl. XIV**

**Ochrana dôverných informácií**

1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto zmluvy.
2. Zhotoviteľ vyžaduje sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov (takéto informácie spolu ďalej len ako „**dôverné informácie**“), a ktoré prináležia objednávateľovi.
3. Zhotoviteľ berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie objednávateľa, jeho činností a dobrého mena a môže ohroziť jeho vzťah s verejnosťou.
4. Zhotoviteľ bude zachovávať mlčanlivosť o všetkých dôverných informáciách, ktoré mu boli poskytnuté objednávateľom a/alebo ku ktorým má zhotoviteľ prístup. Zhotoviteľ nepoužije žiadne z dôverných informácií na iné účely, ako je uvedené v tejto zmluve.
5. Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo zmluvných strán, ktorým sú zmluvné strany oprávnené poskytnúť dôverné informácie v nevyhnutnom rozsahu pre plnenie tejto zmluvy. Poskytnutie dôverných informácií tretej osobe v nevyhnutnom rozsahu je zhotoviteľ vždy povinný bezodkladne písomne oznámiť objednávateľovi.
6. Akékoľvek porušenie povinností zachovávať mlčanlivosť obsiahnutých v tejto zmluve pridruženými osobami, partnermi a/alebo poradcami zhotoviteľa bude považované za porušenie zo strany zhotoviteľa, za čo bude zhotoviteľ zodpovedný.
7. Predchádzajúce povinnosti zachovávať mlčanlivosť sa nevzťahujú na také informácie, ktoré:
8. sú alebo sa stanú verejne dostupnými bez akéhokoľvek pričinenia zhotoviteľa; alebo
9. boli vo vlastníctve zhotoviteľa predtým, ako ich získal na základe tejto zmluvy; alebo
10. boli vyvinuté zhotoviteľom alebo v jeho mene nezávisle počas trvania povinnosti zachovávať mlčanlivosť; alebo
11. boli získané zhotoviteľom od tretej osoby, ktorá preukázala, že má právo šíriť dôverné informácie; alebo
12. boli sprístupnené niektorou zo zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi zmluvnými stranami.
13. Zhotoviteľ nevynesie žiadne dôverné informácie mimo priestorov objednávateľa, ani neprenesie alebo neskopíruje žiadne dôverné informácie, okrem tých situácií, kedy to objednávateľ vopred písomne schváli.
14. Všetky dôverné informácie, ich kópie a výpisy zostávajú alebo sa stávajú počas trvania tejto zmluvy majetkom objednávateľa. Všetky poznámky, analýzy, vyhodnotenia, štúdie a interpretácie vyhotovené zhotoviteľom, v jeho mene alebo zástupcami zhotoviteľa, vcelku alebo sčasti na základe dôverných informácií, nie sú alebo sa nestanú majetkom objednávateľa, ale zhotoviteľ má právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto zmluvy.
15. Každý, kto sa zúčastní na príprave a vyhotovení dokumentácie súťažných podkladov pre verejné obstarávanie je povinný podľa zákona o verejnom obstarávaní zachovávať mlčanlivosť o ich obsahu až do dňa, keď sa poskytnú uchádzačom alebo záujemcom. O tejto skutočnosti zhotoviteľ poskytne objednávateľovi (verejnému obstarávateľovi) pri odovzdaní tejto zákazky písomné vyhlásenie spracovateľov projektovej dokumentácie o nestrannosti a dôvernosti spracovávaných informácií.
16. Objednávateľ vyhlasuje a garantuje, že má právo poskytnúť dôverné informácie podľa ustanovení tejto zmluvy bez toho, aby tým porušoval svoje zmluvné povinnosti voči akýmkoľvek tretím osobám.
17. Objednávateľ má právo odmietnuť poskytnutie dôverných informácií, ak takéto poskytnutie nebude nevyhnutne potrebné k naplneniu účelu tejto zmluvy.
18. Zhotoviteľ berie na vedomie, že objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti dôverných informácií.
19. Žiaden obsah dôverných informácií nie je možné považovať ako akýkoľvek prísľub, vyhlásenie alebo garanciu poskytnutú objednávateľom zhotoviteľovi.
20. Poskytnutím dôverných informácií neprechádza na zhotoviteľa vlastnícke alebo iné právo alebo licencia k dôverným informáciám.
21. Zhotoviteľ je povinný poskytnúť objednávateľovi všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.
22. V prípade, ak zmluvné strany na ochranu dôverných informácií týkajúcich sa predmetu tejto zmluvy pred uzavretím tejto zmluvy uzatvorili akúkoľvek zmluvu o mlčanlivosti, zmluvné strany sa týmto dohodli, že dňom účinnosti tejto zmluvy táto zmluva o mlčanlivosti zaniká.

**Článok XV.**

**Ukončenie zmluvy**

* 1. Riadne ukončenie zmluvného vzťahu z tejto zmluvy nastane splnením záväzkov zmluvných strán.
  2. Zmluvné strany sa dohodli, že túto zmluvu môžu predčasne ukončiť niektorým z nasledovných spôsobov:

1. písomnou dohodou zmluvných strán;
2. odstúpením od zmluvy zo strany objednávateľa podľa bodu 15.3. nižšie;
3. odstúpením od zmluvy zo strany zhotoviteľa podľa bodu 15.4. nižšie;
4. odstúpením podľa bodu 15.6. a/alebo 15.7.
5. písomnou výpoveďou objednávateľa.
   1. Objednávateľ je oprávnený ukončiť túto zmluvu písomným odstúpením od zmluvy doručeným poštou zhotoviteľovi v týchto prípadoch:
6. ak bol počas platnosti tejto zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo ak zhotoviteľ vstúpil do likvidácie;
7. ak zhotoviteľ nezhotovuje dielo v súlade s touto zmluvou, východiskovými podkladmi od objednávateľa alebo akýmkoľvek iným dokumentom vyhotoveným podľa tejto zmluvy, a zhotoviteľ nevykoná nápravu ani v dodatočnej lehote 7 pracovných dní na základe písomnej výzvy objednávateľa,
8. ak je zhotoviteľ v omeškaní s plnením záväzku podľa tejto zmluvy a toto omeškanie nie je odstránené do 10 kalendárnych dní od písomnej výzvy objednávateľa alebo stavebno-technického dozoru doručeného poštou,
9. ak zhotoviteľ alebo subdodávateľ, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, nebol v čase platnosti zmluvy zapísaný v registri partnerov verejného sektora alebo ak bol vymazaný z registra partnerov verejného sektora alebo mu bol právoplatne uložený zákaz účasti vo verejnom obstarávaní potvrdený konečným rozhodnutím,
10. ak by sa preukázalo, že zhotoviteľ vykonal úkon, ktorý smeroval k prevodu zhotoviteľových záväzkov a pohľadávok z tejto zmluvy na tretiu osobu (neplatnosť takéhoto postúpenia podľa tejto zmluvy týmto nie je dotknuté),
11. ak zhotoviteľ poruší alebo nesplní ktorékoľvek iné ustanovenie tejto zmluvy a nápravu nevykoná ani v dodatočnej lehote 10 pracovných dní na základe písomnej výzvy objednávateľa,
12. ak nastane skutočnosť, resp. skutočnosti v zmysle § 19 zákona o verejnom obstarávaní.
    1. Zhotoviteľ je oprávnený ukončiť túto zmluvu písomným odstúpením od zmluvy doručeným poštou objednávateľovi ak je objednávateľ v omeškaní s platbou podľa tejto zmluvy o viac ako 60 kalendárnych dní po doručení výzvy objednávateľovi na zaplatenie dlžnej sumy podľa tejto zmluvy poštou.
    2. Doručením odstúpenia od zmluvy druhej zmluvnej strane táto zmluva zanikne, pričom odstúpenie od zmluvy sa nedotýka nároku na náhradu škody, zmluvnej pokuty ani iných ustanovení ktoré vzhľadom na svoju povahu majú trvať aj po ukončení tejto zmluvy (zodpovednosť za vady odovzdaných častí diela a pod.).
    3. Ak vyššia moc (napr. vojna, občianske nepokoje, štrajk týkajúci sa celého stavebného sektora, pod.), ktorá bola oznámená druhej zmluvnej strane bráni realizácii podstatnej časti diela po nepretržitú dobu 30 kalendárnych dní, je objednávateľ oprávnený ukončiť túto zmluvu, a to s okamžitým účinkom zaslaním písomného oznámenia o ukončení zhotoviteľovi poštou.
    4. Ak objednávateľ pri kontrole vykonávania diela zistí, že zhotoviteľ vykonáva dielo v rozpore so svojimi povinnosťami a nezjedná nápravu ani v primeranej lehote 7 pracovných dní mu na to poskytnutej a postup zhotoviteľa by viedol nepochybne k podstatnému porušeniu zmluvy, je objednávateľ oprávnený odstúpiť od zmluvy.
    5. Aj po skončení zhotovovania diela podľa tejto zmluvy sa zhotoviteľ zaväzuje poskytnúť objednávateľovi potrebnú súčinnosť tak, aby objednávateľovi nevznikli žiadne škody a ďalší priebeh zhotovovania diela nebol žiadnym spôsobom poznačený alebo znemožnený. V opačnom prípade zodpovedá zhotoviteľ objednávateľovi za vzniknutú škodu.
    6. Objednávateľ je oprávnený zmluvu vypovedať a to aj bez udania dôvodu, pričom zmluva zanikne uplynutím 1-mesačnej výpovednej lehoty, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená zhotoviteľovi.

**Čl. XVI**

**Úprava právnych vzťahov po ukončení zmluvy**

* 1. V prípade ukončenia zmluvy niektorým zo spôsobom podľa Článku XV bod 15.2. zmluvy sa vyrovnanie záväzkov medzi zmluvnými stranami vykoná tak, že zmluvné strany v spolupráci so stavebno-technickým dozorom objednávateľa určia celkovú sumu, na ktorú by mala byť podľa zatiaľ zhotoveného diela vystavená faktúra ku dňu účinnosti ukončenia, ako keby neprišlo k ukončeniu; takto určenú sumu zaplatí objednávateľ zhotoviteľovi, pričom sa zohľadnia platby, ktoré už boli vykonané. Zmluvné strany prihliadnu na rozpracovanosť diela a na to, aby išlo o ucelené a dokončené častí diela ktoré budú upotrebiteľné a použiteľné zo strany objednávateľa.
  2. V prípade ukončenia tejto zmluvy zanikajú všetky práva a povinnosti zmluvných strán z tejto zmluvy s výnimkou nasledovného:

1. zhotoviteľ je v prípade ukončenia zmluvy podľa Článku XV bodu 15.2. písm. b), c), d) zmluvy bez zbytočného odkladu najneskôr do 3 pracovných dní odo dňa ukončenia zmluvy odstúpením objednávateľa povinný odovzdať objednávateľovi dielo a všetky dokumenty a veci potrebné na dokončenie diela, ktoré vyhotovil alebo prevzal zhotoviteľ v súlade s touto zmluvou;
2. zhotoviteľ je v prípade ukončenia zmluvy podľa Článku XV bodu 15.2. písm. a), e) zmluvy ku dňu ukončenia zmluvy povinný odovzdať objednávateľovi dielo a všetky dokumenty a veci potrebné na dokončenie diela, ktoré vyhotovil alebo prevzal zhotoviteľ v súlade s touto zmluvou;
3. ukončením tejto zmluvy ostávajú nedotknuté:
4. nároky zmluvných strán na zaplatenie zmluvných pokút, úrokov z omeškania a náhrady škody;
5. nároky na náhradu škody a všetkých primerane vynaložených nákladov spôsobených zmluvnej strane okolnosťou, ktorá bola dôvodom ukončenia tejto zmluvy;
6. práva zo zodpovednosti za vady a zo záruky na dokončené časti diela;
7. licencia na dokončené časti diela podľa Článku IX tejto zmluvy;
8. prípadné iné ustanovenia, ktoré vzhľadom na svoju povahu majú trvať aj po ukončení tejto zmluvy.
   1. V prípade predčasného ukončenia tejto zmluvy nebude zhotoviteľ žiadať o umožnenie OAD nad budúcou realizáciou stavby a takýto OAD vykonávať nebude, pričom Objednávateľ bude oprávnený vykonávať na stavbe akékoľvek zmeny a budúce zásahy bez ohľadu na skutočnosť, či tieto zmeny alebo zásahy budú mať vplyv na hodnotu architektonického diela s čím zhotoviteľ výslovne súhlasí.

**Čl. XVII**

**Doručovanie a poverené osoby**

* 1. Pokiaľ v zmluve nie je výslovne uvedené inak, všetky oznámenia alebo listiny zmluvných strán v súvislosti s touto zmluvou budú doručované druhej zmluvnej strane v písomnej forme a to buď poštou alebo elektronicky.
  2. Pri doručovaní poštou je odosielajúca zmluvná strana povinná odoslať zásielku na adresu sídla prijímajúcej zmluvnej strany ako doporučený list. Zásielka sa považuje za doručenú v deň vyznačený na doručenke. V prípade vrátenia nedoručenej alebo odopretej zásielky, riadne odoslanej podľa prvej vety, odosielateľovi, sa zásielka považuje za doručenú na tretí deň po jej vrátení odosielateľovi a to aj v prípade, že sa adresát o jej obsahu nedozvedel.
  3. Pri doručovaní elektronicky je odosielajúca zmluvná strana povinná odoslať oznámenie alebo listiny elektronickou poštou na adresu elektronickej pošty určenej osoby podľa Článku XVII bodu 17.4 a 17.5 zmluvy a zároveň vždy v kópii v prípade doručovania odosielateľovi na adresu elektronickej pošty [milan.raus@bratislava.sk](mailto:XXX@bratislava.sk) a v prípade doručovania zhotoviteľovi na adresu elektronickej pošty [•].

* 1. Pokiaľ v zmluve nie je výslovne stanovené inak, všetky oznámenia alebo listiny zmluvných strán v súvislosti s touto zmluvou budú doručované nasledujúcim osobám na nasledujúce adresy:

17.4.1 v prípade objednávateľa:

do rúk riaditeľa sekcie výstavby objednávateľa na poštovú adresu alebo adresu elektronickej pošty uvedenú v záhlaví zmluvy,

17.4.2 v prípade zhotoviteľa:

do rúk štatutárneho zástupcu zhotoviteľa na poštovú adresu alebo adresu elektronickej pošty uvedenú v záhlaví zmluvy;

alebo aj na takú adresu, ktorá bude oznámená druhej zmluvnej strane v súlade s týmto článkom.

* 1. Zmluvné strany určili a navzájom si oznámili kontaktné údaje poverených zamestnancov zodpovedných za príslušnú oblasť zmluvných vzťahov uvedených v záhlaví zmluvy, ako aj nasledovné:
     1. Objednávateľ poveruje výkonom **stavebno-technického dozoru**:

meno a priezvisko:

telefónne číslo:

adresa elektronickej pošty:

* + 1. Zhotoviteľ poveruje ako **zodpovedného projektanta**:

meno a priezvisko: ..................................

telefónne číslo: ..................................

adresa elektronickej pošty: ..................................

* + 1. Objednávateľ zastupujúci stavebníka podľa s § 3, 4, 5 Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko poveruje zhotoviteľa výkonom činnosti **koordinátora dokumentácie** na zabezpečenie koordinácie projektovej dokumentácie a jej zmien z hľadiska zaistenia bezpečnosti a ochrany zdravia pri práci.
  1. Písomnosť doručovaná elektronicky na e-mailovú adresu sa považuje za doručenú:

1. okamihom prevzatia v prípade, že prevzatie druhá strana potvrdí, alebo
2. nasledujúci pracovný deň po jej odoslaní, ak druhá strana prevzatie písomnosti nepotvrdila.
   1. Pre odstránenie pochybností sa zmluvné strany dohodli, že všetky faktúry vystavované zmluvnými stranami podľa ustanovení tejto zmluvy ako aj všetky oznámenia a listiny týkajúce sa podstaty tejto zmluvy, jej zmien a dodatkov alebo majúce vplyv na zmenu tejto zmluvy budú zmluvnými stranami doručované poštou.
   2. Poverení zamestnanci podľa bodu 17.5 tejto zmluvy sú oprávnení komunikovať elektronicky v rámci kompetencií vyplývajúcich im z ich pracovnej náplne alebo tejto zmluvy.
   3. Pre odstránenie pochybností zmluvné strany vyhlasujú, že okrem štatutárnych zástupcov zmluvných strán nemajú žiadne iné osoby zúčastnené aj nezúčastnené na plnení tejto zmluvy oprávnenie dohadovať akékoľvek zmeny ustanovení tejto zmluvy jej príloh alebo meniť dohodnutý rozsah diela, jeho cenu alebo termíny plnenia diela.

**Čl. XVIII**

**Záverečné ustanovenia**

* 1. Zmeny tejto zmluvy je možné vykonať len formou riadne zdôvodnených písomných dodatkov riadne podpísaných obidvoma zmluvnými stranami.
  2. K návrhom dodatkov k tejto zmluve doručeným druhej zmluvnej strane poštou sa zmluvné strany zaväzujú vyjadriť písomne v lehote do 5 kalendárnych dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala.
  3. Na právne vzťahy osobitne neupravené touto zmluvou sa vzťahujú príslušné ustanovenia zákona č. 513/1991 Zb. Obchodného zákonníka, v znení neskorších predpisov, podporné ustanovenia zákona č. 40/1964 Zb. Občianskeho zákonníka, v znení neskorších predpisov, a ostatné všeobecne záväzné právne predpisy platné na území Slovenskej republiky.
  4. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
  5. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva
  6. Zhotoviteľ nie je oprávnený bez predchádzajúceho písomného súhlasu objednávateľa započítať akékoľvek svoje pohľadávky a nároky voči objednávateľovi proti pohľadávkam a nárokom objednávateľa, ani bez predchádzajúceho písomného súhlasu objednávateľa previesť akékoľvek práva a povinnosti z tejto zmluvy na tretiu osobu.
  7. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 Občianskeho zákonníka v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákonom o slobode informácií) v znení neskorších predpisov.
  8. Zmluva je vyhotovená v piatich (5) rovnopisoch s platnosťou originálu, z ktorých dve (2) vyhotovenia sú učené pre zhotoviteľa a tri (3) pre objednávateľa.
  9. Súčasť tejto zmluvy tvoria nasledovné prílohy:
* **Príloha č. 1**  Projektová dokumentácia – obsah a rozsah
* **Príloha č. 2**  Výkon odborného autorského dohľadu projektanta
* **Príloha č. 3**  Cena projekčných prác a služieb
* **Príloha č. 4** Termíny dodania
* **Príloha č. 5**  Opis predmetu
* **Príloha č. 6** Doklad o poistení profesijnej zodpovednosti za škodu spôsobenú pri výkone profesie na poistné krytie vo výške 500 000,00 eur
* **Príloha č. 7** Zoznamsubdodávateľov
* **Príloha č. 8** Zoznam osôb v zmysle § 34 ods. 1 písm. g) zákona o verejnom obstarávaní
  1. Zmluvné strany potvrdzujú svojím podpisom, že súhlasia s celým obsahom zmluvy, budú dodržiavať všetky ustanovenia počas jej platnosti, že túto zmluvu pred podpísaním riadne prečítali, jej obsahu porozumeli a že ju uzavierajú podľa ich pravej a slobodnej vôle, nie z donútenia alebo v tiesni za zrejme nevýhodných podmienok pre jednu alebo druhú stranu.

**Objednávateľ:** **Zhotoviteľ:**

V Bratislave, dňa .................... V ...................., dňa ....................

............................................................ ............................................................

**Hlavné mesto Slovenskej republiky Bratislava** (oprávnená osoba – meno, podpis)

Ing. Igor Just **[•]**

riaditeľ sekcie výstavby **[•]**

............................................................ ............................................................

pečiatka pečiatka

Zmluva zverejnená dňa: ....................

**Príloha č. 7:**

Dolu podpísaná osoba oprávnená konať za Zhotoviteľa týmto čestne vyhlasujem, že na realizácii predmetu zákazky s názvom **„[•].“**

* sa nebudú podieľať subdodávatelia a celý predmet uskutočníme vlastnými kapacitami.
* sa budú podieľať nasledovní subdodávatelia:

**Zoznam subdodávateľov**

|  |  |  |  |  |
| --- | --- | --- | --- | --- |
| Por. č. | Obchodné meno alebo názov subdodávateľa | Adresa pobytu alebo sídla | Identifikačné číslo alebo dátum narodenia, ak nebolo pridelené identifikačné číslo | Osoba oprávnená konať za subdodávateľa (meno a priezvisko, adresa pobytu, dátum narodenia) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Príloha č. 8**

**Zodpovedné osoby za zhotoviteľa na realizáciu plnenia povinností vyplývajúcich zo zmluvy**

**o dielo podľa § 34 ods. 1 písm. g)**

|  |  |  |  |
| --- | --- | --- | --- |
| **Meno a priezvisko** | **Pracovná pozícia** | **Druh oprávnenia** | **Označenie oprávnenia** |
|  |  |  |  |